**ПОКАНА**

**за участие в пилотно обучение по проект „Подобряване мобилността на работещи и безработни”, финансиран по Програма за трансгранично сътрудничество ИНТЕРРЕГ V-A РУМЪНИЯ - БЪЛГАРИЯ**

Уважаеми дами и господа,

Търговско-промишлена палата Добрич има удоволствието да ви покани за участие в пилотно обучение, на което ще бъде представена и тествана **уеб-базираната платформа MOWEUP (**[**https://moweup.eu**](https://moweup.eu)**)**, създадена в рамките на проект „Подобряване мобилността на работещи и безработни”, код 16.4.2.052, по Програма за трансгранично сътрудничество ИНТЕРРЕГ V-A РУМЪНИЯ - БЪЛГАРИЯ 2014-2020, Приоритетна ос 4 „Квалифициран и приобщаващ регион“.

**Общата цел на проекта** е да създаде и поддържа уеб-базирана двуезична RO-BG платформа ([**https://moweup.eu**](https://moweup.eu)) като инструмент за самооценка на знания, умения, възможности и информационен източник за трудово законодателство, кариерни възможности и развитие като предпоставка за мобилност и заетост.

П**латформата (**[**https://moweup.eu**](https://moweup.eu)) **представлява иновативен инструмент**, който подпомага хората от трансграничния регион Румъния – България при избор или промяна на професионална кариера с помощта на полезна информация, материали и видео филми, свързани с трудовата заетост и мобилността.

**Събитието ще се състои на 19 февруари в град Добрич в заседателната зала на Община Добричка, улица "Независимост" №20.**

**Молим участниците при възможност да си носят мобилно устройство за тестване на платформата – смарт телефон, лаптоп или таблет.**

**Начало: 10:00 часа.**

Обучението е насочено към безработни лица, хора търсещи нова реализация и заинтересовани страни, които биха могли да допринесат за обогатяване на съдържанието на платформата.

За повече информация: 058 601472 – Татяна Гичева

С уважение:

Татяна Гичева